Panxab, India

O **Panxab** ou **Punxab**, tamén coñecido como **Panxab Oriental**, é un Estado do norte da República da India, na rexión de Panxab.

## Xeografía e demografía 
No Estado do Panxab viven uns 30 millóns de persoas, convivindo persoas de diversas relixións. A súa capital é Chandigarh. Coñécese principalmente como a terra dos deuses/gurús. Abarca unha superficie de 50.362 km². Na xeografía tradicional india cae baixo a zona norte da India. O Estado indio do Panxab componse de 22 distritos.

## Etimoloxía e hidronimia 
O nome *Panxab* está vinculado ao termo en lingua panxabí para "cinco augas". A palabra deriva de "cinco" (en panxabí *Panj/Punj*) e da palabra para "río/auga" (en panxabí *ab*). Orixinalmente, o Panxab indio contiña cinco ríos antes da partición.

*Doab,* ás veces escrito *Duoab,* *Douaab* ou *Doaab* é unha combinación das palabras indoiranís *doab* (*dous/dúas*) e *āb* (*auga*), e polo tanto significa (terra dos) *dous ríos*. O termo "Doab" na India refírese a unha rexión de terra que está situada entre dous ríos confluentes. Os doabs están nomeados en función dos ríos que delimitan cada un deles. Por exemplo: 

* Bari Doab: entre os ríos Beas e Ravi.
* Rechna Doab: entre os ríos Ravi e Chenab.
* Jech Doab: entre os ríos Jhelum e Chenab.
* Sindh Sagar Doab: entre os ríos Indus e Jhelum.
* Bist Doab: tamén coñecido como Doaba, entre os ríos Beas e Sutlej.

Ás veces, en inglés, pode haber un artigo definido antes do nome, é dicir, *The Doaba*.  

Estas rexións son especialmente relevantes para a agricultura debido ao solo fértil e á abundancia de auga, o que as fai idóneas para a agricultura intensiva.  

## Economía 
A metade da poboación do Panxab depende da agricultura, por iso a rexión é coñecida como "provedor de alimentos" (*anna-datta*- en panxabí). 

## Historia 
Os actuais Estados nación da India e Paquistán, no seu conxunto, estiveron unha vez baixo o dominio do Imperio Británico. Durante este período, as poboacións indias ansiaban a independencia, aínda que existían profundas divisións entre hindús, sikhs e musulmáns. Debido a estas tensións e en busca dunha solución pacífica para garantir a gobernanza, propúxose a partición do subcontinente indio.

En 1947, como parte dos acordos de independencia da India británica, o Panxab, unha provincia no noroeste, foi dividido en dúas rexións: o Panxab Occidental, que pasou a formar parte do novo Estado de Paquistán, e o **Panxab Oriental**, que se integraría na acabada de constituír República da India. Esta división foi motivada en gran parte polo movemento activo a favor da independencia, como o movemento Khalistan, que é unha demanda política dalgúns nacionalistas sikhs para crear un estado nacional sikh no Panxab.

A partición do Panxab foi unha das máis traumáticas para as comunidades implicadas, con grandes movementos de poboacións e significativos conflitos sociais e relixiosos como consecuencia.

## Símbolos do Panxab Oriental 

Ficheiro:Northern_Goshawk_ad_M2.jpg|alt=Northern Goshawk, provincial bird of East Punjab| Azor do Norte, ave simbólica do Panxab Oriental
Ficheiro:Blackbuck_male_female.jpg|alt=Blackbuck, provincial animal of East Punjab| *Blackbuck*, animal simbólico do Panxab Oriental
Ficheiro:Dalbergia_sissoo.jpg|alt=Indian Rosewood, provincial tree of East Punjab| Palisandro indio (*Indian Rosewood*), árbore símbolo do Panxab Oriental
Ficheiro:Fleurs_de_lys.JPG|alt=Madonna lily, provincial flower of East Punjab| Lirio "azucena Madonna" (*Lilium candidum*), flor provincial do Panxab Oriental

## Notas 
## Véxase tamén 
### Outros artigos 
* Lingua panxabí
* Panxab (rexión)
* Panxab, Paquistán